Boeke Archives - Page 8 of 8 - TEO Webdiens van die Fakulteit Teologie van die Universiteit van Pretoria
Nuwe Boeke: Waar HOOP is, is LEWE … – Willem Bakkes
André Bartlett se nuwe boek is 'n verfrissende wind wat waai. Dit probeer gebeure histories inbed. Reeds in die voorwoord word vertel van strominge in die NG Kerk wat afgespeel het tydens die bekende Du Plessis saak van die Dertigerjare van die vorige eeu. Daar word uitgewys hoe die meer "konserwatiewe" en meer "progressiewe" strominge teenoor mekaar gereageer het. Verder word 'n "kerkpolitieke stroming" aan die orde gestel wat eintlik die standpunt het dat "die gewone lidmate nie verwar moet word nie", wat effektieflik die progressiewe stroom gemuilband het.
Nuwe Boeke: Anne Frank – Die Agterhuis – Alphonso Groenewald
"O ja, ek wil nie soos die meeste mense vir niks geleef het nie. Ek wil nuttig wees of vreugde gee vir die mense wat om my leef en my tog nie ken nie, ek wil voortlewe, ook ná my dood!" So skryf Anne Frank in Die Agterhuis, een van die mees gelese boeke ter wêreld. In hierdie dagboek vertel die tienderjarige Anne die boeiende verhaal van die Duits-Joodse gesin Frank wat tydens die Tweede Wêreldoorlog in Amsterdam vir die Duitse besetters moes wegkruip.
Nuwe Boeke 03: Die Evangelie van Johannes en die Briewe – Jurie le Roux
Aan die einde van 2007 het 'n belangrike boek, An introduction to the Johannine Gospel and Letters', van Jan van der Watt by T&T Clark in New York verskyn. Die reeks waarin dit gepubliseer is, word die 'T&T Clark Approaches to Biblical Studies Series', genoem.
Nuwe Boeke 02: Die Psalms en Mitologie – Alphonso Groenewald
Gedurende Augustus 2005 (25-26ste) het 'n seminaar oor die Psalms by die Universiteit van Pretoria plaasgevind. Die tema van die seminaar was die "Psalms en Mitologie". Die seminaar staan onder leiding van prof Dirk Human en staan bekend as ProPsalm (Projek Psalmstudies). Die doel van hierdie projek is om die studie van die Psalms in die algemeen hier in Suid-Afrika te bevorder, maar ook om die kontak tussen Ou-Testamentici van Suid-Afrika, Afrika en Europa te bevorder. Bekende Ou-Testamentici van beide kontinente het aan hierdie seminaar deelgeneem en hierdie boek is die resultaat van die hierdie byeenkoms.
Onder redaksie van Jurie le Roux en Eckart Otto het daar einde 2007 'n boek by T&T Clark, New York verskyn: 'South African perspectives on the Pentateuch between synchrony and diachrony'. Dit bevat lesings wat by Pro Pent 2005 gelewer is en weerspieël 'ons' denke oor sinkronie, diakronie en die Pentateug. Hierdie werk moet ook met 'n ander 'Pro Pent-publikasie' saamgelees word: Eckart Otto en Jurie le Roux, 2005. A Critical Study of the Pentateuch. An encounter between Europe and Africa. Miinster: LIT Verlag.
Nuwe Boeke 04: Die genesing van herinneringe – Danie Veldsman
Hierdie boekie oor die "Genesing van herinneringe" is 'n uiters aktuele en konkrete teologiese bydrae tot die uiteenlopende traumatiese ervaringe in ons eietydse Suid-Afrikaanse samelewing.